Melodi Grand Prix 1965

Melodi Grand Prix 1965 var den sjette utgåva av Melodi Grand Prix, Noregs nasjonale uttaking til Eurovision Song Contest. NRK fekk inn 338 bidrag og plukka ut fem av dei til finalen 13. februar. Resultatet blei offentleggjort i ei eiga sending 20. februar. Vinnaren blei «Karusell», sunge av Kirsti Sparboe med både lite orkester og Kringkastingsorkestret. Vinnarlåta var skriven av Jolly Kramer-Johansen. I den internasjonale finalen i Napoli fekk Kirsti Sparboe oppgåva med å representere Noreg. «Karusell» enda på ein delt 13. plass med 1 poeng.

 Sendinga 
Som vanleg blei finalen send direkte frå Store Studio på Marienlyst i Oslo, og Odd Grythe var programleiar for sjette år på rad. Ein jury med Finn Ludt, Otto Nielsen og Øivind Bergh hadde vald ut dei fem finalemelodiane blant 338 innsende bidrag.«Publikum avgjør årets Grand Prix-melodi iår». A-magasinet. 13. februar 1965. s. 16. 

Også dette året blei kvar melodi framført to gongar: Først ein gang med eitt sett artistar, akkompagnert av Egil Kapstads trio. Dette for å «få et klart uttrykk av melodien, uten noe sidehensyn», som Grythe formulerte det.Odd Grythe (13. februar 1965). «Melodi Grand Prix 1965». Norsk rikskringkasting. Så blei melodiane spelt på nytt i tilfeldig rekkjefølgje, med nye artistar og akkompagnert av Kringkastingsorkestret under leiing av Øivind Bergh. 

Eigentleg skulle Wenche Myhre ha framført «Karusell» med Kringkastingsorkestret, men ho måtte melde forfall i siste liten på grunn av sjukdom. I staden song Kirsti Sparboe melodien med både lite og stort orkester.

Sendinga blei den kortaste Melodi Grand Prix-finalen nokon gong, knappe 34 minutt. Det blei heller ikkje kåra nokon vinnar denne kvelden. Årsaka var at publikum skulle avgjere resultatet ved å røyste med brev og postkort. Resultatet blei først offentleggjort i ei ny sending den påfølgjande laurdagen. Verdens Gang sin kritikar var lite imponert over ordninga og konstaterte: «Hvis presentasjonen og kåring for fremtiden skal skje på denne måte i fjernsynet har Melodi Grand Prix absolutt ingen berettigelse og bør kuttes ut.»SL (signatur) (22. februar 1965). «Fyldig lørdagsprogram i TV, men …». Verdens Gang. s. 23. Dette blei òg første og siste gong NRK gjorde det på denne måten.

 Resultat 
Etter finalen i 1964, der storslageren «La meg være ung» berre kom på 3. plass, gjorde NRK om på avstemminga i 1965. Juryen forsvant, og for første gong blei publikum invitert til å røyste på favorittsongen sin – med brev eller postkort. Tv-sjåarane og radiolyttarane kunne røyste ved å skrive talet på favorittmelodien sin og sende røysta inn til NRK seinast måndagen etter finalen. Konvolutten eller postkortet måtte òg ha namn og adresse på den som røysta. NRK fekk inn 18 287 gyldige røyster.«La oss sende Kirsti Sparboe til Napoli!». Verdens Gang. 22. februar 1965. s. 22. 

Nr.TittelArtist, lite orkesterArtist, stort orkesterKomponist og tekstforfattarPoengPlass 1  «Med lokk og lur»  Nora Brockstedt Grynet Molvig  Toralf Tollefsen og Juul Hansen   5 104 2 2  «Jeg har en øy» Jan Høiland Per Asplin  Sigurd Jansen og Helge Hagerup  404   5 3  «Karusell»  Kirsti Sparboe  Kirsti Sparboe  Jolly Kramer-Johansen   9 886 1 4  «Jenteord»  Per Asplin  Ivar Medaas  Kristian Hauger og Juul Hansen  1 349   4  5  «Bare det aller, aller beste»  Grynet Molvig  Nora Brockstedt  Kristian Hauger og Juul Hansen  1 544   3

 Hendingar 
Juul Hansen stod bak tekstane til heile tre av finalelåtene, mens Kristian Hauger hadde komponert to av dei. I karrieren sin skreiv Hauger meir enn tusen poplåter, mellom anna evergreenen «Når kastanjene blomstrer i Bygdø Allé».  

Dette året kom den første finalesongen med nynorsk tekst – «Jenteord». Finalen er også den eldste som finst i NRK sine arkiv, finalane frå 1960 til 1964, 1968 og delar av 1966, 1972 og 1973 er truleg tapte.

 Fotnotar 

Kategori:Melodi Grand Prix
Kategori:Melodi Grand Prix 1965-songar
Kategori:Hendingar i 1965
Kategori:1965 i Noreg